section_heading: Peaceville Records (2010. – 2014.)
paragraph_text: U travnju 2012. objavljena je kompilacija Midnight in the Labyrinth, na kojoj se nalaze ponovo snimljene orkestralne inačice pjesama s prvih triju albuma skupine i EP-a V Empire.<ref>  Dani Filth nekoliko je mjeseci prije objave za nju izjavio da "ponovno stvara" skladbe i pretvara ih u "pravu filmsku glazbu... sa zborom, gudačima i nešto recitiranja".<ref>  Inačica skladbe "Summer Dying Fast" s tog uratka pojavila se i na Evermore Darklyju, na kojem je ta kompilacija i najavljena (na popisu pjesama Evermore Darklyja uz tu pjesmu piše "Midnight in the Labyrinth breadcrumb trail", odnosno "Put s mrvicama kruha do Midnight in the Labyrintha"), a nova inačica pjesme "A Gothic Romance (Red Roses for the Devil's Whore)" objavljena je 4. travnja 2012. na Peacevilleovim web-stranicama. Sarah Jezebel Deva vratila se sastavu kako bi pjevala na Midnight in the Labyrinthu; bio je to njezin prvi rad s grupom od njezina odlaska 2008.